આ હત્યા કેસ પહેલા હાથ પર લેવાયો અને તપાસ શરૂ થઈ. હાલની ટેક્નોસેવી પોલીસે પહેલા જ જે સવારે લાશ મળી તે રાત્રે બગોદરા-બાવળા રોડ પર રાત્રી દરમિયાન જેટલા મોબાઈલ એક્ટિવ હતા તેની વિગતો તમામ મોબાઈલ સર્વિસ પ્રોવાઈડર પાસેથી મંગાવી. પોલીસને બે-ત્રણ દિવસમાં જ હજારો મોબાઈલ નંબરનો ડેટા મળ્યો. આ જોઈ પોલીસ મુૂઝવણમાં મુકાઈ કારણ ગ્રામ્ય વિસ્તારમાં મોબાઈલ યુઝરનો ટ્રાફિક ઓછો હોય એક એક મોબાઈલ ટાવરના સિગ્નલનું રેડિએશન પાંચ-સાત કિલો મીટર દુર સુધી પહોંચે છે. તેથી હજારોની સંખ્યામાં પોલીસને મોબાઈલ નંબર મળ્યાં. જેમાં અનેક નંબર સ્ટેટ હાઈવે પરથી પસાર થયેલા લોકોના પણ હતા. જો કે, હાલની પોલીસ મોબાઈલ ડેટાને તપાસવામાં પારંગત હોય અલગ અલગ છણાવટ બાદ પણ પોલીસને એકેય નંબર એવો ન મળ્યો કે, જે રાત્રે શિવ મંદિરની આસપાસ રોકાયો હતો અને પછી ક્યાંય દૂરના સ્થળે ગયો હોય. પોલીસની આ થિયરી કામ ન કરી.